REPUBLIKA SRBIJA

NARODNA SKUPŠTINA

Odbor za finansije, republički budžet i

kontrolu trošenja javnih sredstava

6. decembar 2012. godine

Beograd

PREDSEDNIKU NARODNE SKUPŠTINE

Na osnovu člana 157. stav 6. Poslovnika Narodne skupštine, Odbor za finansije, republički budžet i kontrolu trošenja javnih sredstava, na Predlog zakona o rokovima izmirenja novčanih obaveza u komercijalnim transakcijama podnosi sledeće amandmane:

AMANDMAN I

 U članu 3. Predloga zakona o rokovima izmirenja novčanih obaveza u komercijalnim transakcijama, posle stava 5. dodaje se stav 6, koji glasi:

„Izuzetno od stava 1. ovog člana, ugovorom između privrednih subjekata može se predvideti duži rok od 60 dana,uz obavezu da dužnik, odnosno primalac isporučenih dobara, odnosno pruženih usluga, obezbedi plaćanje u ugovorenom roku predajom poveriocu bankarske garancije koja sadrži klauzule: „neopoziva”, „bezuslovna”, „naplativa na prvi poziv bez prigovora”ili avalirane menice od strane banke kao oblik obezbeđenja za naplatu duga.”

Dosadašnji stav 6. postaje stav 7.

O b r a z l o ž e nj e

 Ovim amandmanom se otklanja bilo kakva sumnja u pogledu ograničavanja slobode ugovaranja privrednicimau pogledu rokova plaćanja i obezbeđuje se sloboda ugovaranja koja će obezbediti nesmetan promet dobara i usluga u granama industrije čije bi funkcionisanje inače bilo otežano u slučaju ograničenja roka plaćanja na maksimalnih 90 dana.

AMANDMAN II

 U članu 13. u stavu 2. reči „koje nisu realizovane” zamenjuju se rečima „čija realizacija nije započeta”.

 Posle stava 2. dodaje se novi stav 3. koji glasi:

„Realizacija komercijalne transakcije nije započeta ukoliko nije izvršena isporuka dobara, niti je pružena ugovorena usluga.”

Dosadašnji stav 3. postaje stav 4.

O b r a z l o ž e nj e

 Ovim amandmanom se otklanja bilo kakva sumnja u pogledu retroaktivne primene odredbi na ugovorene komercijalne transakcije pre datuma predviđenog za primenu zakona.

Preciziranjem na koje komercijalne transakcije, ugovorenepre datuma predviđenog za primenu zakona, se zakonske odredbe primenjuju, i isključivanjem komercijalnih transakcija čija je realizacija započeta do dana primene zakona, izbegava se svako dvostrano tumačenje člana 13. Predloga zakona.

PREDSEDNIK ODBORA

 Vesna Kovač